Mooier, maerder Bertha: 'Kyk hoe lyk ek nou!' | SARIE
Mooier, maerder Bertha: 'Kyk hoe lyk ek nou!'
Emma was vreeslik dapper om Jan-Hendrik voor die kansel te los, sê Bertha le Roux, wat al sewe jaar dié rol in die land se gewildste sepie speel. "Sy het reg opgetree. Sy's die heldin in die verhaal!"
Hier waar Bertha (33) in 'n koffiewinkel in Fourways, noord van Johannesburg, sit, lyk sy heelwat jonger en ook glad nie so sedig soos Emma met haar gladde hare en preutse uitrustings nie. Bertha dra 'n knalrooi toppie, daar's 'n wip in haar hare en 'n strooisel sproete oor haar neus. Sy's ook rietskraal, nadat sy sowat 15 kg in 2 maande verloor het (haar dieet).
Dis 'n splinternuwe Bertha dié, stralend van selfvertroue. Vriende en kollegas komplimenteer haar deesdae gereeld oor hoe goed sy lyk. Selfs haar skoonheidsterapeut sê sy moet aanhou doen wat sy doen, want haar vel gloei!
"Dis erg om druk van alle kante te kry om gewig te verloor. Ek kry druk van die werk én van die publiek. Maar ek glo ek het nou die regte kennis om my gewig stabiel te hou," sê Bertha.
Maar terug by Emma en Jan-Hendrik . . . toe Bertha ses jaar gelede met Karel Wahl getrou het, het sy glad nie oor die groot stap getwyfel nie. "Ek het net vreugdevlinders op my maag gehad," vertel sy.
"Daar's talle meisies wat trou net om te trou, al is hulle nie seker dis reg nie. Emma is vir hulle 'n rolmodel. Al was sy lief vir hom, het sy geweet Jan-Hendrik is nie vir háár lief nie. En as die liefde nie wedersyds is nie, kan dit net uitloop op egskeiding of lewenslange ongelukkigheid. Wag eerder tot jy later jou régte ridder op die wit perd ontmoet."
"Emma het geweet Jan-Hendrik het sy troubeloftes geskryf vir sy vorige nooi, Helena, en nie vir haar nie," sê Bertha. "Dit het vir haar gevoel Helena staan saam met hulle voor die kansel."
Bertha het haar in Emma se skoene geplaas. "Ek het probeer om empatie met haar te hê en om soos sy te dink.'n Warboel gedagtes sou deur haar kop gemaal het, soos: 'Dis nou te laat om kop uit te trek; hy sal lief word vir my; ek het genoeg liefde vir ons albei.'
"Dan weer sou sy gedink het aan die trou-uitgawes, dat die gaste reeds in die kerk sit. Sou hulle begrip hê vir haar besluit?"
Want so 'n besluit móét bitter moeilik wees, sê Bertha.
"My niggie Cornelia van Aardt het twee maande voor die troue haar verlowing verbreek. Al was sy aan 'n wonderlike man verloof, het sy net een oggend wakker geword en geweet hy's nie reg vir haar nie. Baie mense was vir haar kwaad en sy het baie vriende verloor. Maar dit was die eerbare ding om te doen."
Bertha glo sulke voorbeelde kan meisies in 'n soortgelyke situasie bemagtig. "Dikwels verander mense of groei uitmekaar, maar die familie plaas druk op hulle om te trou. As dit met jou gebeur, praat daaroor met iemand wat jy vertrou en wat jou beste belange op die hart dra," stel sy voor.
Santie* (36, skuilnaam),'n projekbestuurder van Johannesburg, het haar verlowing twee maande voor die troue verbreek. "Ons het mekaar byna drie jaar geken voordat ons verloof geraak het," vertel sy."Ons het baie baklei, maar ek het gedink dinge sal beter gaan. Ek het baie daaroor gedink en gebid en dit met my ma bespreek. Sy het my aangeraai om uit die verhouding te stap.
"My verloofde was geskok en hartseer, maar ek het ons albei oneindige hartseer gespaar. Ek moes nooit toegelaat het dat ons verhouding so ver vorder nie.'n Slegte verhouding verbeter tog nie ná 'n verlowing nie.'n Mens moet op jou sesde sintuig vertrou.
"Ek is nou al twee jaar gelukkig getroud. Op my troudag het ek sonder twyfel geweet dis reg."
Ook Susan* van Centurion se raad is om betyds na daardie waarskuwende stemmetjie te luister. Sy het in 2002 teen haar beterwete getrou. "Drie dae ná ons troue het ek vir hom gesê ek het 'n fout gemaak,'n week daarna het ek in my eie plek ingetrek," vertel sy. "Hy kon dit nie verstaan nie, want ons het mekaar drie jaar geken en saam gewoon. My ma was so kwaad dat sy ses maande lank nie met my gepraat het nie."
Sy het voor die troue gewonder of sy nie 'n fout maak nie, vertel Susan. "'n Vriendin het gesê ek moet die troue uitstel en daaroor dink, maar ek het gedink alle bruide voel maar so. Op my troudag was ek baie hartseer. Ek wens nou ek het voor die kansel gesê ons moenie trou nie, maar net lekker partytjie hou.
"Ons het albei agterna berading gekry. Later het ons weer probeer, maar dit het nie gewerk nie. Ek is nou in 'n ander verhouding, en ek weet hy is die regte man vir my."
Joanne* van Kaapstad se verloofde het haar in 2005, vyf dae voor hul troue, vertel daar is 'n ander vrou in sy lewe. "Die verwerping tref jou soos 'n vuishou," sê sy. Hulle het agt jaar uitgegaan en was nege maande verloof. "Hy het gesê ons verlowing was die grootste fout van sy lewe. Ek was so geskok dat ek daarteen wou veg, daaroor wou redeneer, praat, bid. Maar 'n mens kan nie iemand dwing om met jou te trou nie."
Sy het 15 kg verloor en gerou soos oor 'n sterfte. "Ek het 'n berader gaan sien. Verder het ek net op my bed gelê en huil. Dit was maar net die begin van jare se seerkry.'n Mens worstel lank met die wete dat jy nie goed genoeg was nie.
"Op 'n dag het ek besef my selfwaarde hang nie af van iemand anders se goedkeuring nie.Toe, op my knieë, het ek hom vergewe. Vergifnis maak jou vry. Ek het ook verder studeer en aan myself bewys ek is nie 'n mislukking nie."
Sy is spyt hulle het nie 'n afsluitingsgesprek gehad nie.
"Dit sou vir my menswees soveel beteken het as hy gesê het: 'Ek is jammer vir die seer, ek het nie besef dit sal so erg wees nie.' "Ek het hom steeds op 'n manier lief. Hy is getroud met die ander vrou, en ek wens hom die beste toe. Dat ek dit kan doen, laat my besef ek dra, ná alles, 'n kroon en nie 'n kruis nie."
Dis normaal om voor jou troue angstig te voel – daarom moet jy tussen trousenuwees en ernstige waarskuwingseine onderskei, sê dr. Marlene Arndt, 'n kliniese sielkundige aan die Universiteit van Johannesburg.
"Mense hou van nature nie van verandering nie, en om te trou is een van die grootste veranderinge wat jy kan maak. Net jy kan bepaal waarom jy angstig is. Is dit omdat jy jou huweliksdag perfek wil hê, of omdat jy bang is vir 'n onbekende nuwe lewe, of gaan dit oor die persoon en jul verhouding?
"As jy oor die persoon twyfel, sal jy gedurig baie angstig wees. Jy sal aan niks anders kan dink nie en nie normaal funksioneer nie. Jy sal vasgekeer voel en wil ontsnap. Bespreek sulke gevoelens met 'n objektiewe persoon soos 'n goeie vriend of berader."
"Mense verander nie ná 'n troue nie. "Dis 'n moeilike besluit om kort voor die troue kop uit te trek, want jy kan voel jy laat mense in die steek. Bespreek dit met jou verloofde, wat baie vrae sal hê en die reg het om te verstaan wat gebeur het. Vir toekomstige gesonde verhoudings moet albei berading kry," sê Marlene.
Bertha, jy lyk pragtig. Dis 'n groot aansporing vir my en weet dat as jy wil almal dit kan reg kry. Jy't my oortuig om ook aan tesluit. Baie dankie
DANKIE, DANKIE en nogmals DANKIE. Jy lyk uitstekend. Dit gee ons almal moed.
BERTA EK WIL NET Sê JY LYK FANTASTIES.EK IS SO DEPRESIEF OOR MY GEWIG,HET ALVERSKEIE DIETE PROBEER,MAAR DIT WERK NIE REGTIG NIE.AG EK WIL Hê JY MOET MY HELP,WANT OP DIE STADIUM VAN DIE GEVEG LEI MY SELF BEELD VERSEKER DAAR ONDER.
EK IS BAIE DESPIRAAT OM GEWIG TE VERLOOR EN DIE SELF VERTROUE IS MAAR NIE VEEL NIE,HET SO 'n STERK PERSOON SOOS JY NODIG OM MY TE KAN HELP.EK WEET JY IS BAIE BESIG,MAAR VRA DAT JY REGTIG 'n KLEIN TYDJIE AAN MY SAL SPANDEER OM MY NET TE HELP.
help. Ekt binne jaar se tyd 20kg opgetel.
dankie j lyk gud, gaan ook aan sluit!
Bertha, jy't nog altyd vir my die beste en mooiste op 7de Laan gelyk – nevermaaind wat jou gewig van die oomblik was.
Ek het 'n jaar terug aangesluit by dieselfde dieet maar ek is ongelukkig een van daardie mense wat nie voluit gaan nie en alles en nog meer optel. Jou foto's was 'n ware inspirasie en aangesien daar vir die 1ste keer in 8jr weer 'n man in my lewe is, wil ek weer begin en die keer volhard! Weereens dankie vir dit wat jy vir ons gedoen en bewys het! Wens jou alles wat mooi is vir die toekoms.
Bertha jy lyk STUNNING !!!!!!!!!!!!!!!!!!!!!!!!!!!!!!!!!!!!!
Hi, Bertha, ek het ook die dieet gedoen en binne drie maande 27kg verloor en dit is nou seker 8jaar later en ek voel nog so goed soos gister. Jy lyk pragtig. Voorspoed en volhou.
het jou in die sarie van augustus gesien genade jy lyk fantasties ek het al jou foto's op my mure in my huis geplak ek is 34kg oorgewig en gaan nou ook probeer
Hi Berta wil net sê danksy jou wat so groot inspirasie vir my is na ek gesien en gelees het hoe baie gewig jy verloor het, het ek ook nou aangesluit by Dr Cohen en begin volgende week met die dieet hoop ek kry dit so goed reg soos jy hou duim vas vir my sal jou laat weet hoe gaan dit. Dankie
Jy lyk fantasies en nog mooier as ooit te vore. Kan ek die dieet plan wat hieronder verskyn volg en nog steeds die gewig verloor. Ek het so 10kg om te verloor. Het jy enige oefeninge gedoen terwyl jy op die dieet was.
Hannie Strydom – Bethal
Bertha is beeldskoon, Vet of maer, maak nie saak nie, dit is daardie innerlike vrede en skoonheid wat sy uitstraal wat van haar 'n besondere mens maak. Bertha….. Jy is mooi, baie mooi. Ons sien nie jou lyf raak nie. Ons kyk na jou vredevolle gesig. … jy mag maar mooi wees!!!!
I have an upcoming drug test and took a Robaxin and need to know how long it stays in your urine…buy cialis generic!!!!!
Jy was nog altyd vir my n inspirasie, het myself in jou gesien. Dit is maar moeilik as die gewig altyd yo-yo en jou emosies daarby. Ek het verlede week met dieselfde dieet begin en het sover 4 kg verloor. Ek het 40kg om te verloor en glo ek sal Desember kan swem en nie sit en kyk hoe die ander hul geniet nie. Hou so vol, jy beteken baie vir ons. Ons eie Oprah!! (met sukses)